Diari Oficial de la Generalitat Valenciana


Sumari del DOGV 7324, del 24-07-2014 (2014/6987)

RESOLUCIÓ d'1 de juliol de 2014, del president de l'Institut Valencià de Competitivitat Empresarial (IVACE), per la qual es modifiquen i suprimixen determinats articles de la convocatòria d'instruments financers per a projectes d'innovació de l'exercici 2013, aprovada per la Resolució de 12 de juliol de 2013, del president de l'Institut Valencià de Competitivitat Empresarial, IVACE.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7324

Data del DOGV
:   24-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6987


Data del document
:   01-07-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 de juliol de 2014, del president de l'Institut Valencià de Competitivitat Empresarial (IVACE), per la qual es modifiquen i suprimixen determinats articles de la convocatòria d'instruments financers per a projectes d'innovació de l'exercici 2013, aprovada per la Resolució de 12 de juliol de 2013, del president de l'Institut Valencià de Competitivitat Empresarial, IVACE. [2014/6987]  
Per Resolució de 12 de juliol de 2013, del president de l'Institut Valencià de Competitivitat Empresarial (IVACE), es va convocar la concessió d'instruments financers per a projectes d'innovació per a l'exercici 2013 (DOCV 7071, 19.07.2013). La Resolució de 4 d'abril de 2014, del director general de l'Institut Valencià de Competitivitat Empresarial (IVACE), va modificar determinats articles de la convocatòria relatius a terminis de justificació, elegibilitat i, fonamentalment d'amortització del préstec.  
Els nous terminis d'amortització i, en conseqüència, de pagament al beneficiari de la part corresponent com a subvenció a fons perdut, dificulten que els projectes es puguen certificar dins dels terminis màxims necessaris per a rebre el finançament previst del programa operatiu FEDER 2007-2013, per la qual cosa s'ha proposat la modificació de la convocatòria quant al seu finançament pel Fons Europeu de Desenrotllament Regional (FEDER), i per tant, d'aquells requisits i obligacions derivats del finançament europeu.  
Vist l'informe del cap de l'Àrea d'Empreses i Associacions i en virtut de les facultats que em conferix l'article 4.2.i del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica la Resolució de 12 de juliol de 2013, del president de l'Institut Valencià de Competitivitat Empresarial (IVACE), per la qual es va convocar la concessió d'instruments financers per a projectes d'innovació per a l'exercici 2013 (DOCV 7071, 19.07.2013) en els termes següents:  
a) Article 2. Objectiu de la convocatòria  
- Se suprimix de l'esmentat article el segon paràgraf que literalment es transcriu: «Amb este fi es pretén induir un canvi en l'estructura productiva de la Comunitat Valenciana, tal com s'arreplega en el següent eix, tema i actuació del programa operatiu FEDER CV 2007-2013:  
- Eix prioritari 2: «Desenrotllament i innovació empresarial», tema prioritari 09: «Altres accions destinades a l'estímul de la innovació i l'esperit d'empresa en les xicotetes empreses», actuació 4: «Plans de competitivitat dels sectors productius valencians».  
b) Article 3. Actuacions objecte de suport. Requisits generals dels projectes objecte del préstec bonificat-subvenció  
Es modifica l'apartat 3.5 que queda redactat de la manera següent: «Els costos associats al projecte no podran rebre ajudes de la línia directa innovació CDTI».  
Se suprimix el següent text de l'apartat 3.6 de l'esmentat article: «[?] i disposar d'un certificat que declare la no-afectació del projecte a la denominada Xarxa Natura, espai físic d'especial protecció mediambiental configurat així per la Unió Europea. L'obtenció del dit certificat es gestionarà per l'IVACE».  
Se suprimix l'apartat 3.7 de l'esmentat article.  
c) Article 4. Empreses beneficiàries  
Es modifica l'apartat 4.4 que queda redactat de la manera següent: «En especial, les empreses beneficiàries hauran d'estar al corrent en el compliment del Reial Decret Legislatiu 1/2013, de 29 de novembre, pel qual s'aprova el text refós de la llei general de drets de les persones amb discapacitat i de la seua inclusió social, de la Llei Orgànica 3/2007, de 22 de març, per a la Igualtat Efectiva de Dones i Hòmens, i de la Llei 9/2003, de 2 d'abril, per a la Igualtat entre dones i hòmens».  
  
d) Article 7. Instrucció i avaluació de sol·licituds. Criteris d'avaluació  
Se suprimix el següent text de l'apartat 7.3 de l'esmentat article: «[?] i a l'aplicació dels criteris de selecció del Programa Operatiu FEDER [?]».  
e) Article 11. Obligacions de les empreses beneficiàries  
Se suprimix el següent text de l'apartat d.1 de l'esmentat article «[?] i complir les obligacions relatives a la publicitat comunitària indicades en l'article següent.»  
Se suprimix l'apartat d.3 de l'esmentat article.  
Se suprimix el següent text de l'apartat d.4 de l'esmentat article: «Les empreses beneficiàries i altres organismes participants en l'execució de les operacions han de mantindre un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjuí de les normes de comptabilitat nacional. En este sentit hauran de presentar en el compte justificatiu de la subvenció una llista en què cada apunt que es faça d'un gasto, un pagament o un ingrés i un cobrament en el llibre diari de comptabilitat segons el Pla General Comptable (PGC), es reflectisca la quantia del dit apunt que té relació amb la subvenció concedida, reflectint en la dita llista tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací referida».  
Se suprimix l'apartat d.7 de l'esmentat article.  
f) Article 12. Dotació pressupostària  
Se suprimix l'apartat 12.2 de l'esmentat article.  
g) Article 13. Marc normatiu  
Se suprimixen els següents apartats de l'esmentat article:  
«El Reglament CE número 1083 del Consell, d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, el Fons Social Europeu i el Fons de Cohesió i el Reglament CE número 1828/2006 que fixa les seues normes de desplegament i la resta de normativa sobre Fons Estructurals.  
L'Orde EHA/524/2008, de 26 de febrer, per la qual s'aproven les normes sobre els gastos subvencionables dels programes operatius del Fons Europeu de Desenrotllament Regional i del Fons de Cohesió.»  
  
h) Article 14. Publicitat comunitària. Obligacions  
Se suprimix l'article 14 en la seua totalitat.  
i) Article 16. Control i verificació  
Es modifica l'article 16 que queda redactat de la manera següent: «Tant l'empresa beneficiària com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades en qualsevol moment per l'IVACE».  
  
Disposició final única  
  
Esta resolució entrarà en vigor el dia que es publique.  
  
València, 1 de juliol de 2014. El president: Máximo Buch Torralva.